**Դորուդ**(պարս.՝ دورود), քաղաք Իրանի արևմուտքում՝ Լոռեսթան օսթանում (նահանգում), Դորուդ շահրեստանի վարչական կենտրոնը։ Վերջին մարդահամարի տվյալներով բնակչությունը կազմում է 121 608 մարդ (2016)։

Աշխարհագրություն և կլիմա
------------------------

Քաղաքը գտնվում է Լոռեսթանի արևելյան մասում՝ արևմտյան Զագրոսի լեռնային տեղանքում՝ Տիրե և Մարբերե գետերի միախառնման տեղում։ Ծովի մակարդակից ունի 1466 մետր բարձրություն։ Դորուդը գտնվում է նահանգի վարչական կենտրոնից՝ Խորամաբադից, մոտ 62 կմ դեպի արևելք և երկրի մայրաքաղաքից՝ Թեհրանից, 315 կմ դեպի հարավ-արևմուտք։

Քաղաքի կլիման բնութագրվում է չափավոր տաք ամառներով և ձմռանը օդի ջերմաստիճանի համեմատաբար ցածր ցուցանիշներով։ Միջին տարեկան ջերմաստիճանը +14 °C է, իսկ միջին տարեկան տեղումների քանակը՝ 562 մմ։

Քաղաքը գտնվում է սեյսմիկ ակտիվության գոտում։ 2007 թվականի մարտի 7-ին Դորուդում տեղի է ունեցել 4,8 մագնիտուդ ուժգնությամբ երկրաշարժ։ Արդյունքում վիրավորվել է առնվազն 35 մարդ։

Բնակչություն
------------

Քաղաքի բնակչությունը 2016 թվականի մարդահամարի տվյալներով կազմում էր 121 638 մարդ, որոնք կազմում էին 35 529 տնտեսություն։ Բնակչությամբ Լոռեսթան օսթանի երրորդ ամենախոշոր քաղաքն է Խորամաբադից և Բորուջերդից հետո։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

Բնակչության թվաքանակը| 1956 | 1966 | 1986 | 1991 | 1996 | 2006 | 2011 | 2016 |
| --- | --- | --- | --- | --- | --- | --- | --- |
| 7 088 | 14 060 | 62 517 | 77 299 | 88 152 | 100 528 | 99 499 | 121 638 |

Ազգային կազմում գերակշռում են լոռերը, բնակիչները հիմնականում շիա մուսուլմաններ են։

Պատմություն
-----------

Հիմնական հոդված՝ Ցույցեր Իրանում (2017-2018)
Իրանի իշխանությունները հաղորդում են, որ 2018 թվականի հունվարի 1-ին Դորուդ քաղաքում տեղի ունեցած ցույցերի ժամանակ սպանվել է երկու մարդ՝ նշելով նաև, որ «անվտանգության ուժերը ցուցարարների ուղղությամբ կրակ չեն բացել»։ Թե որ կողմն է կրակ բացել ցուցարարների դեմ, դեռևս հայտնի չէ։

Տնտեսություն
------------

Դորուդը կարևոր առևտրային և գյուղատնտեսական կենտրոն է։ Բացի այդ, քաղաքում են տեղակայված են Իրանի խոշորագույն ցեմենտ արտադրող կոմպլեքներից մեկը, որի երեք գործարաններն, որոնք օրական արտադրում են 4,5 հազար տոննա ցեմենտ։

Տեսարժան վայրեր
---------------

Քաղաքի շրջակայքում գտնվում են մի քանի ջրվեժներ։ Հայտնի են սեզոնային չորացող Չական ջրվեժը (*Chakan*), որը գտնվում է քաղաքից հարավ, ինչպես նաև Շևի ջրվեժը (*Shevy*), որը գտնվում է հարակից համանուն գյուղի շրջանում։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2
2. 1 2 3 4  Encyclopædia Iranica(անգլ.)
3. ↑  Физико-географические данные(անգլ.)
4. ↑  Доруд(անգլ.)
5. ↑  Газета. Ru
6. 1 2  «Իրանի Իսլամական Հանրապետության մարդահամար, 1395 (2016)» (պարսկերեն). Արխիվացված է օրիգինալից (Excel) 2017 թ. օգոստոսի 3-ին. Վերցված է 2022 թ. դեկտեմբերի 19-ին.
7. ↑  «IRAN: Lorestan» (անգլերեն). City Populations.
8. ↑  «Իրանի Իսլամական Հանրապետության մարդահամար, 1956 թ.» (PDF) (անգլերեն). Արխիվացված է օրիգինալից (PDF) 2024 թ. փետրվարի 24-ին. Վերցված է 2024 թ. մարտի 1-ին.
9. ↑  «Իրանի Իսլամական Հանրապետության մարդահամար, 1966 թ.» (PDF) (անգլերեն). Արխիվացված է օրիգինալից (PDF) 2024 թ. փետրվարի 24-ին. Վերցված է 2024 թ. մարտի 1-ին.
10. ↑  «Dorūd». World Gazetteer. Արխիվացված է օրիգինալից 2013 թ․ փետրվարի 9-ին. Վերցված է 2023 թ․ սեպտեմբերի 17-ին.
11. 1 2  «Islamic Republic of Iran» (անգլերեն).
12. ↑  «Իրանի Իսլամական Հանրապետության մարդահամար, 1385 (2006)» (պարսկերեն). Արխիվացված է օրիգինալից (Excel) 2011 թ. սեպտեմբերի 20-ին. Վերցված է 2022 թ. սեպտեմբերի 25-ին.
13. ↑  «Իրանի Իսլամական Հանրապետության մարդահամար, 1390 (2011)» (Excel) (պարսկերեն). Վերցված է 2022 թ. դեկտեմբերի 19-ին.
14. ↑  «Իրանում բողոքի ցույցերերի հետեւանքով զոհերի թիվը հասել է չորսի». *news.am*. 2018 թ․ հունվարի 1. Վերցված է 2023 թ․ հուլիսի 11-ին.
15. ↑  В Иране во время протестов погибли два человека
16. ↑  Chakan Waterfall(անգլ.)
17. ↑  Shevy Waterfall(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |